අපත් සමග මේ ගමනට සහභාගිවී සිටින මේ රටේ රාලලා දෙදෙනාගේ මී මුනුබුරෙක් වන මාපාකඩවැව සුදර්ශනාරාම සෝභිත ධර්මායතන පිරිවෙනාධිපති මල්ලැහැවේ සරණංකර හිමියන්ද ඒ කතාව අනුමත කළේ තමන්ගේ පවුල් වල අයද එසේ කියන බව පවසමිනි.මේ සිදුවීම් මාලාවට අයත් මහා බලගතු ඊතණවත්ත දේවාලයට ගොස් එහි විස්තර වාර්තා කිරීමෙන් පසු ඉරිදා ලංකාදීපයට නන් දෙසින් ලැබුණ, ඉහළ ප්‍රතිචාර අගය කරමු.අපේ ඊළඟ අරමුණවූ රාජප්‍රතිරූපකයා ලෙස සුදු පාලකයන් හැඳින්වූ විල්බාවේ මුදියන්සේ ඒ වන විට සිටි බව කියන මාළිගාව සොයා ගැනීමය.අපි මුලින්ම බිබිල යල් කුඹුර ටැම්ගොඩ රාජ මහා විහාරස්ථානයට ගියෙමු.